Pašiaušės koplyčia

Pašiaušės koplyčia –  koplyčia, esanti Kelmės rajone, Tytuvėnų apylinkių seniūnijoje, Pašiaušėje, 18 km į šiaurę nuo Tytuvėnų, šalia kelio . Įrengta pritaikytose patalpose bendruomenės namuose.Bendruomenės šūkis — ne imti, bet duoti kelmes.krastas.lt Priklauso Kiaunorių Šv. Juozapo parapijai.Kiaunorių Šv. Juozapo parapija (dekanato inf.) Maldos namai pašventinti Šiaulių vyskupo ~1997 m.

Pašiaušėje seniai nelikę bažnyčios, bet gyvenvietė turi turtingą istoriją, kuomet čia veikė jėzuitų vienuolynas, kolegija, maldos namai.

 Istorija 

Į Pašiaušę jėzuitai atsikėlė 1654 m. Jie išplėtė gyvenvietę, įsteigė bažnyčią. 1666 m. gaisras sunaikino miestelį, jėzuitų įstaigas. 1696–1759 m. pastatyta mūrinė Šv. Stanislovo bažnyčia, perstatyta Pašiaušės kolegija. Po jėzuitų ordino panaikinimo 1773 m. kolegija ištuštėjo, ėmė nykti. Iš XIX a. sugriautos Pašiaušės bažnyčios inventoriaus neliko beveik nieko. Manoma, kad Kurtuvėnų bažnyčia perėmė kilnojamąjį altorėlį (portatilį). Tai akmens plokštė su vertingais įrašais, buvusi viename iš Pašiaušės jėzuitų bažnyčios altorių.

Ilgą laiką Pašiaušės centre stūksojo griuvėsiai. Manoma, jog tai buvusios bažnyčios rūsiai. Jais kaip ūkinės paskirties statiniais ilgą laiką naudojosi šalimais gyvenę žmonės. Jiems išsikrausčius, ten norėta įrengti bendruomenės namus. Bet vos pradėję dirbti statybininkai prie rūsių pamatų rado žmonių kaulų. 2010 m. buvusios kolegijos teritoriją tyrinėjo archeologai. 2019 m. Pašiaušės žmonės sutvarkė likusius bažnyčios rūsius, pažymėjo atminimo ženklu.Pašiaušė prisiminė garbingą krašto praeitį skrastas.lt Kapinėse stovi senoji varpinė, atnaujintas kryžius.

 Šaltiniai 

Kategorija:Pašiaušė
Kategorija:Kelmės rajono koplyčios